stanford-oval/wikipedia huggingface dataset:
סוני מיוזיק לטין
הערות שוליים

1 2  Sony Music Latin | Official Website | Latin Music Record Label, Sony Music Entertainment Latin (באנגלית אמריקאית)
↑  Universal Music Latin Entertainment, UMG (באנגלית אמריקאית)
↑  Nielsen Business Media Inc, Billboard, Nielsen Business Media, Inc., 1979-12-01. (באנגלית)
↑  Nielsen Business Media Inc, Billboard, Nielsen Business Media, Inc., 1992-07-11. (באנגלית)
↑  Nielsen Business Media Inc, Billboard, Nielsen Business Media, Inc., 2003-06-07. (באנגלית)
↑  Nielsen Business Media Inc, Billboard, Nielsen Business Media, Inc., 2004-10-09. (באנגלית)
↑  Leila Cobo, Leila Cobo, Sony Music Latin Adds To Promotion Team, Billboard, ‏2009-02-25 (באנגלית אמריקאית)
↑  Dan Rys, Dan Rys, Sony US Latin President Alex Gallardo Is Leaning Into Data and Diversifying Deals, Billboard, ‏2021-09-22 (באנגלית אמריקאית)
| --- | --- |
בקרת זהויות :  MusicBrainz: 99962abe-c219-4031-9c6c-c61fc3885944
לואיס סטיבנסון (פוליטיקאי)

| --- | --- |

 לידה:  1868 צ'נואה, אילינוי, ארצות הברית  
 פטירה:  5 באפריל 1929 (בגיל 61 בערך) בלומינגטון, אילינוי, ארצות הברית  
 מדינה:  ארצות הברית 
 השכלה:  אוניברסיטת המדינה של אילינוי  אקדמיית פיליפ אקסטר 
 מפלגה:  המפלגה הדמוקרטית 
 
 חתימה:   
 
לואיס גרין סטיבנסון (באנגלית: Lewis Green Stevenson‏; 15 באוגוסט 1868 – 5 באפריל 1929) היה פוליטיקאי אמריקאי. הוא היה מזכיר המדינה של אילינוי מ-1914 עד 1917 וחבר במשפחת סטיבנסון הפוליטית של אילינוי.
ביוגרפיה > ראשית חייו

סטיבנסון, שנולד בצ'נואה, אילינוי, התחנך בבתי הספר הציבוריים של בלומינגטון, באקדמיית פיליפס אקסטר ובאוניברסיטת אילינוי סטייט הרגילה (כיום אוניברסיטת אילינוי סטייט). הוא מת ממחלת לב בביתו בבלומינגטון, אילינוי.
אביו של סטיבנסון, עדלי יואינג סטיבנסון הראשון, היה סגן הנשיא ה-23 של ארצות הברית בין השנים 1893–1897. בנו של סטיבנסון, עדלי יואינג סטיבנסון השני, היה מושל אילינוי, המועמד הדמוקרטי לנשיאות ארצות הברית בשנים 1952 ו-1956 ולאחר מכן שגריר ארצות הברית באו"ם. נכדו, עדלי יואינג סטיבנסון השלישי, היה סנטור אמריקאי מאילינוי. השחקן מקלין סטיבנסון היה בן דודו הראשון.
ביוגרפיה > קריירה פוליטית

לואיס הלך בדרכו של אביו כמנהיג המפלגה הדמוקרטית. הוא שימש כמזכירו הפרטי של אביו בזמן שאביו היה סגן נשיא ארצות הברית. מאוחר יותר, לואיס כיהן כיו"ר מועצת החנינה של מדינת אילינוי, נשיא ועדת המאה של אילינוי, וכמזכיר המדינה תחת המושל אדוארד דאן. הוא לקח חלק פעיל בכינוסים הלאומיים של המפלגה הדמוקרטית ונועץ בו לעיתים קרובות על מדיניות המפלגה.
בסביבות 1893, הוצע לסטיבנסון תפקיד של עוזר מנהל השכר של הצי, אך דחה את ההצעה. בשנת 1917, הוא שימש כחוקר של מחלקת חיל הים בפיקודו של מנהל השכר של הצי סמואל מקגוון.
חיים אישיים

לואיס סטיבנסון התחתן עם הלן לואיז דייוויס, בתו של המו"ל Pantagraph‏ וו. או. דייוויס ונכדתו של ג'סי פל. נולדו להם שני ילדים, אליזבת "באפי" ועדלי יואינג סטיבנסון השני. הוא החזיק שלוש אחוזות באילינוי, כולל מכרה פחם ו-13,000 acre (5,300 הקטאר) של קרקע חקלאית. הוא היה חבר ילדות של סמואל מקגוון.
הערות שוליים

↑  Lawrence Kestenbaum. "The Political Graveyard: Index to Politicians: Stevenson to Steward".
| --- | --- |
בקרת זהויות :  NARA: 18541063 
סטיבנסון (מימין) עם סמואל מקגוון ב-1917
הלן לואיז דייוויס
ערן זוסמן

| --- | --- |
אין תמונה חופשית
 לידה:  5 באוקטובר 1985 (בן 39)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  חזה
 מועדון:  הפועל עירוני הוד השרון, הפועל דולפין נתניה
 מאמן:  עדי ולפמן
 
ערן זוסמן (נולד ב-5 באוקטובר 1985), הוא אלוף ישראל במשחה ל-50 מטר חזה.
ביוגרפיה

זוסמן נולד וגדל ברעננה. הוא החל להתאמן בשחייה בגיל 8 בבריכת השחייה בבית ברל. הוא התאמן כ-11 שנים בקבוצת הפועל הוד השרון בית ברל בהדרכת ערן גורל וזוהר גלילי, אחר כך עבר להתאמן במשך כ-3 שנים בקבוצת בני הרצליה בהדרכת סימון דוידסון, חזר להתאמן כ-3 שנים בהפועל עירוני הוד השרון בהדרכת זוהר גלילי ועבר להתאמן כ-3 שנים בקבוצת הפועל דולפין נתניה בהדרכת עדי ולפמן.
בשנים האחרונות, זוסמן רוקד ומלמד סלסה קובנית במועדון 'האוונה קלאב' הממוקם בתל אביב.
ביוגרפיה > 2003 > שיא ישראלי בינלאומי

בתחרות שנערכה בווינגייט במאי 2003 קבע זוסמן במשחה ל-50 מטר חזה שיא נוער חדש, שיא ישראלי בינלאומי חדש וקריטריון לאליפות אירופה לנוער בתוצאה של 29.35 שניות, שיפור של 29 מאיות השנייה לשיא הנוער שנקבע על ידי מיקי מלול ממכבי קריית ביאליק ולשיא הבינלאומי של טל שטריקר ממכבי קריית אונו 29.45 שניות.
ביוגרפיה > 2003 > חצי גמר אליפות אירופה לנוער

באליפות אירופה בשחייה לנוער שנערכה בגלאזגו, סקוטלנד באוגוסט אותה שנה הוא סיים במקום 11 במשחה ל-50 מטר חזה בתוצאה של 29.62 שניות. שבוע לאחר מכן, באליפות ישראל בשחייה שנערכה באוגוסט הוא זכה במדליית כסף במשחה ל-50 מטר חזה בתוצאה של 29.31 שניות, אחרי דב מלניק מהפועל ירושלים (29.21 שניות).
ביוגרפיה > 2004 > אלוף ישראל

באליפות ישראל בשחייה שנערכה בשנת 2004 זכה זוסמן במדליית זהב במשחה ל-50 מטר חזה בתוצאה של 29.28 שניות, לפני מיקי מלול (29.37 שניות) שבשלב המוקדמות השווה את השיא הישראלי (28.90 שניות) ודב מלניק (29.41 שניות).
ביוגרפיה > 2005

באליפות ישראל בשחייה שנערכה באוגוסט 2005 זכה זוסמן במדליית כסף במשחה ל-50 מטר חזה בתוצאה של 29.38 שניות, אחרי מיקי מלול (28.97 שניות) ולפני יונתן כהן ממכבי קריית אונו (29.77 שניות).
ביוגרפיה > 2006

באליפות ישראל בשחייה שנערכה באוגוסט 2006 זכה זוסמן במדליית ארד במשחה ל-50 מטר חזה בתוצאה של 29.53 שניות, אחרי מיקי מלול (28.48 שניות) ויונתן כהן (29.46 שניות).
ביוגרפיה > 2007

באליפות ישראל בשחייה (בריכת 25 מטר) שנערכה בקריית ביאליק בפברואר 2007 זכה זוסמן במדליית זהב במשחה ל-50 מטר חזה בתוצאה של 28.70 שניות, לפני תום בארי (29.23 שניות) ואמרי גניאל (30.36 שניות).
ביוגרפיה > 2008

באליפות ישראל בשחייה (בריכת 25 מטר) שנערכה בבית איל, אשדות יעקב מאוחד, בפברואר 2008 זכה זוסמן במדליית זהב, במשחה ל-50 מטר חזה בתוצאה של 28.90 שניות, לפני תום בארי (29.42 שניות).
באליפות ישראל בשחייה שנערכה בווינגייט ביולי אותה שנה זכה זוסמן במדליית כסף במשחה ל-50 מטר חזה בתוצאה של 29.41 שניות, אחרי יונתן כהן בשיא אישי חדש של 28.90 שניות, הזמן השני-שלישי בטיבו בהיסטוריה בצוותא עם ואדים אלכסייב ולפני דני מלניק מהפועל ירושלים (29.60 שניות).
ביוגרפיה > 2009

באליפות ישראל בשחייה (בריכת 25 מטר) שנערכה באשדות יעקב בפברואר 2009 זכה זוסמן במדליית זהב, במשחה ל-50 מטר חזה בתוצאה של 28.64 שניות, לפני אמרי גניאל (28.81 שניות).
באליפות ישראל בשחייה שנערכה בווינגייט באוגוסט אותה שנה זכה זוסמן במדליית ארד במשחה ל-50 מטר חזה בתוצאה של 29.21 שניות, אחרי מיקי מלול בשיא ישראלי בינלאומי חדש של 27.45 שניות ודני מלניק מהפועל ירושלים שקבע את התוצאה המהירה ביותר בחצי הגמר 28.73 שניות ויהב שחף ממכבי פ.מ. רעות.
ביוגרפיה > 2010

באליפות ישראל בשחייה (בריכת 25 מטר) שנערכה באשדות יעקב בפברואר 2010 זכה זוסמן בשתי מדליות ארד, במשחה ל-50 מטר חזה בתוצאה של 28.76 שניות, אחרי אמרי גניאל שקבע שיא ישראלי חדש לגילאי 18 של 28.56 שניות ויהב שחף שקבע שיא ישראלי חדש לגילאי 16 (28.59 שניות) ובמשחה ל-100 מטר חזה בתוצאה של 1:03.45 דקות, אחרי יהב שחף (1:03.00 דקות) ואמרי גניאל (1:03.12 דקות).
באליפות ישראל בשחייה שנערכה בווינגייט ביולי אותה שנה הוא זכה במדליית ארד במשחה ל-50 מטר חזה בתוצאה של 29.26 שניות, אחרי גניאל שקבע שיא ישראלי חדש לגילאי 18 של 29.11 שניות ודני מלניק (29.19 שניות).
ביוגרפיה > 2011

באליפות ישראל בשחייה (בריכת 25 מטר) שנערכה באשדות יעקב בפברואר 2011 זכה זוסמן בשתי מדליות ארד, במשחה ל-50 מטר חזה בשיא אישי חדש של 28.60 שניות, אחרי יהב שחף שקבע שיא ישראלי חדש לגילאי 18 של 28.25 שניות ואמרי גניאל (28.52 שניות), שניהם מהפועל ירושלים ובמשחה ל-100 מטר חזה בשיא אישי חדש של 1:03.11 דקות, אחרי יהב שחף (1:02.04 דקות) ואמרי גניאל (1:02.24 דקות).
בתחרות בינלאומית שנערכה בקוימברה פורטוגל במאי אותה שנה הוא זכה במדליית זהב במשחה ל-50 מטר חזה בשיא אישי חדש של 28.98 שניות.
באליפות ישראל בשחייה שנערכה בווינגייט באוגוסט אותה שנה הוא סיים במקום שביעי במשחה ל-50 מטר חזה בתוצאה של 29.37 שניות.
ביוגרפיה > 2012

באליפות ישראל בשחייה שנערכה בווינגייט ביולי 2012 הוא זכה במדליית ארד במשחה ל-50 מטר חזה בתוצאה של 29.26 שניות, אחרי גניאל (28.83 שניות) ואיתי דה לה וגה ממכבי חיפה (29.10 שניות).
ביוגרפיה > 2013

באליפות ישראל בשחייה שנערכה בווינגייט באוגוסט 2013 הוא סיים במקום עשירי בתוצאה של 29.83 שניות.
ביוגרפיה > 2014

באליפות ישראל בשחייה שנערכה בווינגייט באוגוסט 2014 הוא סיים במקום 11 בתוצאה של 30.32 שניות.
ביוגרפיה > 2015

באליפות ישראל בשחייה שנערכה בווינגייט באוגוסט 2015 הוא סיים במקום 14 בתוצאה של 30.36 שניות.
חייו האישים

בתקופת הצבא החל זוסמן לרקוד סלסה ולקראת סיום שרותו הצבאי החל להדריך. הוא למד הנדסת מחשבים באוניברסיטת בר-אילן וכיום, הוא עובד באינטל כמהנדס חומרה.
ב-22 ביולי 2015 נישא לעדי קולקר.
שיאים אישיים > בריכה אולימפית

50 מטר חזה: 28.98 שניות (2011)
שיאים אישיים > בריכת 25 מטר

50 מטר חזה: 28.60 שניות (2011)
100 מטר חזה: 1:03.11 דקות (2011)
הערות שוליים

↑  אורי שטיפט, שיא ישראלי לשליחי הפועל ירושלים, באתר one ‏ 5 באוגוסט 2005
↑  אורי שטיפט, שיא ישראלי לגיא ברנע ב-50 מטר גב!, באתר ONE‏, 11 באוגוסט 2006
ילד מטריה

"ילד מטריה" הוא סינגל הבכורה של הזמרת-יוצרת הישראלית עטרה אוריה. את השיר הוציאה לאור ב-11 ביוני 2023 חברת התקליטים NMC, כסינגל שלא מתוך אלבום אולפן. השיר פורסם לראשונה ביוטיוב בספטמבר 2021.
על השיר

במרכז מילות השיר מסופר על עומר, ילד דחוי וחדש בכיתה שעובר התעללות יומית, ובמסגרתה שברו ילדים אחרים את משקפיו ורוקנו את תכולת קלמרו לאסלה. המורה החליטה להעבירו לצד עטרה, הזמרת והדוברת ב"ילד מטריה". נרקמת ביניהם חברות טובה, אך החרם כלפי עומר ממשיך. לבסוף, הוא מבקש מאלוהים לעשות איתו חסד ו"לקחת אותו מכאן". ואכן, יום למחרת הוא לא הופיע בכיתה. עם זאת, בשיר לא מסופרת הסיבה להיעדרותו,
והוא מסתיים בסיום מותח.
השיר זכה להשמעה בתחנות הרדיו בישראל, וזכה לגרסאות כיסוי ועיבודים רבים ברשתות החברתיות.
על כתיבת השיר סיפרה אוריה:
השיר ילד מטריה הוא שיר על חרם, על נידוי חברתי ובריונות. אבל בעצם, ילד מטריה הוא בעיקר שיר על חברות. חברות כזאת בתוך מקום כל כך חשוך היא קרן האור באפלה. היא ההצלה, היא שברון הלב. העבודה עם בן שופן באולפן הייתה מרגשת ועוצמתית. הוא ניגש לשיר עם כפפות של משי, וטווה סביבו בעדינות ובחכמה רבה את ההפקה המדויקת לשיר. את השיר הזה אני מקדישה לכל מי שהרגיש שלא רואים אותו, שלא רוצים אותו לכל מי שהרגיש, ילד מטריה.
באהבה, עטרה אוריה
אוריה הוזמנה לשיר את השיר באירועים רבים, וכן בתוכנית הטלוויזיה "האח הגדול" לאחר שחלק מצופי עונה 13 התלוננו על קידום חרם מצד הפקת התוכנית כנגד הדיירת סתיו קצין עברו הדיירים משחק יזום של "אמת או חובה", בו שיתפו על חיי העבר שלהם. לאחר המשחק התבקשו הדיירים לעבור לסלון הבית שם חיכתה אוריה וביצעה את "ילד מטריה" בפני דיירי הבית.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 4 |  |
|  ישראל | היטליסט | 21 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | גלגלצ ו-ynet | 2 |  |
|  ישראל | כאן גימל וטיקטוק | 4 |  |
הערות שוליים

↑  ילד מטריה, נבדק ב-2024-02-15
↑  Yeled Mitriya - ילד מטריה, באתר ג'יניוס
↑  מיקי לוין, האח הגדול: החרם האכזרי שעוברת סתיו בבית חייב להיפסק, מעריב, 10 ביולי 2023
↑  רן בוקר, "תעצרו את החרם": צופים התלוננו - בירור צפוי להיפתח נגד "האח הגדול", באתר ynet, 10 ביולי 2023
↑  יפעת הללי אברהם, ‏זעם ברשת על האח הגדול: "איך הם מעיזים?", באתר ‏מאקו‏, 8 ביוני 2023
↑  המצעד השנתי הישראלי תשפ"ג, באתר גלי צה"ל, 14 בספטמבר 2023
↑  דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
נוצרים מאוחדים למען ישראל

| --- | --- |

 פעילות:  ציונות נוצרית יחסי יהודים-נוצרים חינוך
 מדינה:  ארצות הברית 
 מטה הארגון:  סן אנטוניו, טקסס, ארצות הברית
 מייסדים:  גוי של שבת
 יושב ראש:  ג'ון הייגי 
 תקופת הפעילות:  2006–הווה (כ־18 שנים)
 www.cufi.org
 
נוצרים מאוחדים למען ישראל אנגלית: Christians United for Israel, בראשי תיבות: CUFI) הוא ארגון אמריקאי נוצרי התומך בישראל. זהו הארגון הגדול ביותר בארצות הברית הפועל למען ישראל.
בארגון חברים כנסיות וארגונים נוצריים אחרים, כמרים ואנשי דת, המפעילים קבוצת אינטרס בארצות הברית שמטרתה תמיכה כלכלית ופוליטית בישראל. מנהיג הארגון הוא הכומר האוונגליסטי ג'ון הייגי.
עם מעל 7 מיליון חברים רשומים (אוקטובר 2019) הוא הארגון הפרו-ישראלי הגדול בארצות הברית.
תולדות הארגון

ארגון בשם "נוצרים מאוחדים למען ישראל" הוקם בשנת 1992 על ידי דייוויד לואיס, אך היה פעיל רק במשך זמן קצר.
בתחילת שנות ה-2000 הכומר האוונגליסטי ג'ון הייגי קיבל רשות מלואיס להשתמש בשם זה, והקים מחדש את הארגון, אליו הצטרפו כ-400 פעילים פרוטסטנטים מכנסיות וארגונים דתיים שונים בארצות הברית.
ב-7 בפברואר 2006 רשם הייגי את הארגון באופן פורמלי. משרדי הארגון נמצאים בסן אנטוניו, טקסס.
משנת 2011 הארגון פעיל ב-225 אוניברסיטאות בארצות הברית.
בחודש מרץ 2012 היו מיליון חברים רשומים בארגון, ובינואר 2015 שני מיליון. זהו הארגון הגדול ביותר בארצות הברית הפועל למען ישראל ותנאי להצטרפות אליו הוא לא לעסוק במסיונריות. הרב אריה שיינברג והרב שלמה ריסקין שבדקו את פעילות הארגון, אמרו כי הארגון אינו שואף להתנצרות יהודים.
עמדות ופעילויות > תמיכה בעם היהודי ובמדינת ישראל

הארגון תומך בעם היהודי והכומר סקוט תומאס מפלורידה הבהיר בנאום רשמי שהתמיכה בישראל איננה קשורה לחזון אחרית הימים הנוצרי, אלא לתפיסות דתיות אחרות המביעות אחדות בין נוצרים ליהודים. לדבריו, האמונה הנוצרית לא יכולה להתקיים ללא הבסיס היהודי.
הארגון תומך בשותפות בארגונים יהודים דוגמת המרכז להבנה ושיתוף פעולה יהודי-נוצרי (CJCUC) בירושלים.
בתקופת ממשל דונלד טראמפ הארגון פעל באופן משמעותי לקידום העברת שגרירות ארצות הברית לירושלים, הכרת ארצות הברית בריבונות ישראל ברמת הגולן וצמצום הסיוע הכספי לאונר"א.
עמדות ופעילויות > "ערב לכבוד ישראל"

הארגון עורך "ערב לכבוד ישראל" בערים שונות ברחבי ארצות הברית, ערב שמיועד להביע סולידריות נוצרית עם מדינת ישראל והעם היהודי. באירועים אלה משתתפים חברי הקהילות היהודיות המקומיות, ומגויסים בו כספים לתמיכה בישראל.
בשנים 2008 עד 2010 נערכו אירועים גדולים יותר, בהם השתתפו בין השאר שגריר ישראל באומות המאוחדות דן גילרמן והסנאטור ג'וזף ליברמן. ראש ממשלת ישראל, בנימין נתניהו, השתתף בשנת 2010 באירוע באמצעות ועידת וידאו.
ביוני 2019 ערך הארגון בוושינגטון כנס שנתי בהשתתפות סגן נשיא ארצות הברית מייק פנס, המנהיג הדתי ג'ון הייגימזכיר המדינה מייק פומפאו, היועץ לביטחון לאומי ג'ון בולטון ושגריר ארצות הברית בישראל דייוויד פרידמן.
עמדות ופעילויות > תמיכה בארגוני ימין

הארגון מעביר כספים לארגוני ימין פוליטי בישראל. בשנת 2009 פורסם שארגון "נוצרים מאוחדים למען ישראל" היה אחראי על שלושה רבעים מהמימון של "אם תרצו", והסוכנות היהודית שימשה כצינור להעברת הכספים, בניגוד לנהלים שלה-עצמה.
עמדות ופעילויות > מייק פנס

הפוליטיקאי האמריקאי מייק פנס טופח על ידי "נוצרים מאוחדים למען ישראל" עוד בהיותו מושל אינדיאנה. פנס ביקר בישראל ב-2014, במימונו של הארגון. ב-2016 חתם פנס על חוק לפיו מדינת אינדיאנה לא תסחר עם חברה שמחרימה את מדינת ישראל. בחירתו כסגן נשיא ארצות הברית דונלד טראמפ היא הישג של הארגון, ומתוארת כחלק מ"ההשפעה הציונית" על הממשל האמריקאי.
ביולי 2017 פנס נאם בכנס השנתי של הארגון, שם אמר:
"אני מסתכל על ישראל ורואה כיצד אלוהי אברהם, יצחק ויעקב שומר על הבטחתו. כמו אצל כולם כאן, התמיכה שלי בישראל נובעת מהאמונה הנוצרית שלי. שירי הארץ ועם ישראל היו ההמנונים של ימי נעורי. אני ובני ביתי מתפללים לשלום ירושלים ולכל מי שרואה בה את ביתו. זכות גדולה נפלה בחיקי לשמש כסגן לנשיא שאכפת לו מאוד מבעלת הברית היקרה לנו ביותר."
המקור באנגלית
"To look at Israel is to see that the God of Abraham, Isaac, and Jacob keeps his promises. Like all of you, my passion for Israel springs from my Christian faith. The songs of the land and the people of Israel were the anthems of my youth. As for me and my house, we pray for the peace of Jerusalem and all who call her home. It’s really the greatest privilege of my life to serve as Vice President to a President who cares so deeply for our most cherished ally."
ראו גם

ציונות נוצרית
הערות שוליים

1 2 3  יצחק מור, ‏"אור מן הגויים", השילוח,  16, אוקטובר 2019
↑  TOI Staff (14 במאי 2018). "Top pro-Israel evangelical leader sees "wellspring" of support for Jewish state". Times of Israel. נבדק ב-15 במאי 2018. {{cite web}}:  (עזרה)
↑  דרור אידר, מי מפחד מהאוונגליסטים?, באתר ישראל היום, 25 במאי 2018
↑  ארז לין "אלפים השתתפו בוושינגטון בכנס תמיכה אוונגליסטי בישראל" ישראל היום 09.07.2019
↑  תומר אביטל, חשיפת "כלכליסט": מי מממן את הניסיון לפגוע בחופש האקדמי בישראל, באתר כלכליסט, 18 באוגוסט 2010
↑   אליסון קפלן סומר, מדכאו ועד פילדלפיה: מייק פנס מתייצב כשגרירו של טראמפ לענייני יהודים, באתר הארץ, 27 בפברואר 2017
↑  How Christian Zionists Got Mike Pence Into the White House, באתר "MPN News", ‏11 בינואר 2018 (באנגלית)
| --- | --- |
בקרת זהויות :  NLI: 987007414875305171
ליטל ביג טאון

| --- | --- |
ליטל ביג טאון מופיעה בשידור חי ב-28 בפברואר 2008. (מימין לשמאל: ג'ימי וסטברוק, קארן פיירצ'יילד, פיליפ סוויט וקימברלי שלאפמן).
ליטל ביג טאון מופיעה בשידור חי ב-28 בפברואר 2008. (מימין לשמאל: ג'ימי וסטברוק, קארן פיירצ'יילד, פיליפ סוויט וקימברלי שלאפמן).
 מקום הקמה:  Homewood 
 מוקד פעילות:  הומווד, אלבמה
 תקופת הפעילות:  מ-1998
 סוגה:  קאנטרי
 שפה מועדפת:  אנגלית
 חברת תקליטים:  מרקורי נאשוויל • מוניומנט • אקוויטי • קפיטול נאשוויל
 שיתופי פעולה בולטים:  טיילור סוויפט
 פרסים והוקרה:  Country Music Association Award for International Achievement (2018)  Academy of Country Music Award for Top New Vocal Duo/Group (2007) 
 http://littlebigtown.com/
 פרופיל ב-IMDb
 חברים
 קארן פיירצ'יילד קימברלי שלאפמן פיליפ סוויט ג'ימי וסטברוק
 
ליטל ביג טאון (באנגלית: Little Big Town) היא להקת מוזיקת קאנטרי אמריקאית, שנוסדה בשנת 1998 ומנתה את אותם ארבעה החברים מאז הקמתה: קארן פיירצ'יילד, קימברלי שלאפמן (לשעבר רואדס), פיליפ סוויט וג'ימי וסטברוק. הסגנון המוזיקלי שלה מורכב לרוב מהרמוניות קוליות בארבעה חלקים, כאשר כל ארבעת החברים מתחלפים כסולנים מובילים.
לאחר חוזה הקלטות עם חברת התקליטים מרקורי נאשוויל רקורדס במסגרתו לא הופצו סינגלים או אלבומים, ליטל ביג טאון חתמה על חוזה אחר עם מוניומנט רקורדס בשנת 2002. במסגרת החוזה, יצאו שני סינגלים נוספים שזכו להצלחה מזערית במצעד שירי הקאנטרי; לאחר מכן, עזבה הלהקה את החברה וחתמה על חוזה חדש עם אקוויטי מיוזיק גרופ. עד 2005 הייתה הלהקה חתומה בחברה הזו, שהיא חברת תקליטים עצמאית בבעלות קלינט בלאק. אלבומה השני, The Road to Here, יצא באותה השנה וקיבל את תואר הפלטינה מטעם איגוד תעשיית ההקלטות האמריקאי (RIAA). A Place to Land, אלבומה השלישי, יצא לאור באמצעות אקוויטי, ולאחר מכן הופץ מחדש באמצעות קפיטול נאשוויל לאחר סגירתה של אקוויטי בשנת 2008. חמישה אלבומים נוספים של הלהקה יצאו על ידי קפיטול נאשוויל: The Reason Why‏ (2010), Tornado‏ (2012), Pain Killer‏ (2014), The Breaker‏ (2017) ו-Nightfall‏ (2020).
האלבומים שלה ליטל ביג טאון כללו 24 סינגלים שהצליחו להיכנס למצעד שירי הקאנטרי ולמצעד הקאנטרי איירפליי, כולל הלהיטים "Pontoon" ו-"Better Man" (שנכתב על ידי הזמרת-יוצרת טיילור סוויפט) ולהיטים נוספים כדוגמת "Boondocks",‏ "Bring It On Home",‏ "Little White Church",‏ "Tornado",‏ "Day Drinking" ו-"Girl Crush".
דיסקוגרפיה > אלבומי אולפן

2002: Little Big Town
2005: The Road to Here
2007: A Place to Land
2010: The Reason Why
2012: Tornado
2014: Pain Killer
2016: Wanderlust
2017: The Breaker
2020: Nightfall
סיבובי הופעות > כלהקה ראשית

2011: "The Reason Why Tour"
2013: "Tornado Tour"
2014–2015: "Pain Killer Tour"
2017–2018: "The Breakers Tour"
2020: "The Nightfall Tour"
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס איגוד מוזיקת הקאנטרי | 2024 | להקת השנה | מועמדות |  |
הערות שוליים

1 2  Sean Dooley, Do You Know This About the Members of Little Big Town?, LiveAbout (באנגלית)
1 2  Little Big Town, littlebigtown.com
↑  About Us, web.archive.org, ‏2007-06-10
↑  Gold & Platinum, RIAA (באנגלית אמריקאית)
↑  Little Big Town - A Place To Land, Discogs (באנגלית)
↑  Little Big Town – Better Man, נבדק ב-2021-09-28
↑  Little Big Town, Billboard
↑  Glenn Garner, CMA Awards: Morgan Wallen, Chris Stapleton Top Winners List, Deadline, ‏2024-11-21 (באנגלית אמריקאית)
| 0 | 1 | 2 |
| --- | --- | --- |
| הקודם: 2009–2011: ליידי אנטבלום | פרס איגוד מוזיקת הקאנטרי ללהקת השנה   2012–2017: ליטל ביג טאון  | הבא: 2018–2021: אולד דומיניון |
| --- | --- |
בקרת זהויות :  BnF: cb16244474s (data)  ISNI: 0000 0001 2301 717X  LCCN: n2004067934  MusicBrainz: 76e78b58-f301-4975-8058-7f84d8360738  NKC: osa2011634199  SUDOC: 15836158X  VIAF: 168357857   WorldCat (עם VIAF): 168357857
פונקציית גל

פונקציית גל היא פתרון של משוואת גלים. זוהי פונקציה של מיקום במרחב ובזמן והיא משמשת לתאר מערכת המתנהגת כמו גל.
שימוש נפוץ ביותר במושג פונקציית גל הוא במכניקת הקוונטים, שם משוואת התנועה היא תמיד משוואת שרדינגר שהיא סוג של משוואת גלים.
את פונקציית הגל נהוג לסמן כ- \psi ({\vec {r}},t) או לעיתים פשוט כ- \psi .
הסבר אינטואיטיבי

גובה פני נוזל עומד ללא תנועה יהיה אחיד במרחב ולא ישתנה בזמן. אם תיווצר תנועה (למשל על ידי זריקת אבן) יהיה גובה הנוזל שונה בנקודות שונות וישתנה עם הזמן. תנועה כזאת נקראת גל והפונקציה המתארת את גובה פני הנוזל, ביחס לגובה האחיד, בכל מיקום ובכל זמן, נקראת פונקציית הגל. דוגמה נוספת להתנהגות של פונקציית גל היא צפיפות האוויר כשנוצרים גלי קול.
פונקציית גל במכניקת הקוונטים

במכניקת הקוונטים המצב של מערכת כלשהי מתואר על ידי וקטור במרחב הילברט הנקרא וקטור מצב. פעמים רבות מתייחסים לווקטור זה כאל פונקציית גל. במקרים כאלה, פונקציית הגל היא פתרון למשוואת הגלים של שרדינגר והיא אינה מיצגת גודל פיזיקלי מדיד, אך הערך המוחלט שלה בריבוע מייצג את ההסתברות, או צפיפות הסתברות, למצוא את המערכת במצב מסוים. כשהמערכת מתוארת על ידי גדלים כמו מיקום ותנע, לדוגמה המיקום והתנע של אלקטרון יחיד, יש לפונקציית הגל צורה דומה לזו של גלים אחרים ("קלאסיים") הנזכרים למעלה. ערך זה דן בסוג זה של פונקציית גל.
לעובדה שפונקציית גל יכולה לתאר חלקיקים יש קשר לדואליות גל-חלקיק כמו גם לעובדה שלפונקציית הגל של האור ניתן ליחס תכונות חלקיקיות כמו תנע ומיקום ומכאן נובע המושג פוטון.
פונקציית גל במכניקת הקוונטים > ניסוח מתמטי

פונקציית הגל יכולה להיות פונקציה של המיקום (והזמן) ואז נהוג לכתוב אותה כ- \psi ({\vec {r}},t). כאן  {\vec {r}} - וקטור המקום ו- t הוא הזמן. ערך הפונקציה, שנקרא לפעמים משרעת, הוא מרוכב, באופן כללי. צפיפות הסתברות נתונה על ידי  |\psi |^{2} לכן אם נרצה לחשב את ההסתברות של המערכת (לדוגמה חלקיק) להימצא בתחום V כלשהו, נצטרך לסכום על צפיפות ההסתברות בתוך התחום כלומר:
מכיוון שהמערכת חייבת להיות במיקום כלשהו, חייב להתקיים
כשהאינטגרל הוא על כל המרחב. תנאי זה נקרא הנירמול של פונקציית הגל.
תמונה פשוטה יותר מתקבלת אם נתבונן בחלקיק היכול לנוע רק בכיוון אחד, נאמר ציר ה- x. זוהי מערכת חד־ממדית, כלומר כדי לתאר את המערכת כל שצריך הוא להגיד מה המיקום של החלקיק על ציר ה- x. תיאור קלאסי של המערכת יינתן על ידי  x(t), המיקום של החלקיק כפונקציה של הזמן. התיאור הקוונטי הוא דרך פונקציית הגל:  \psi (x,t). אם נרצה לדעת איפה החלקיק בזמן כלשהו, נוכל לחשב את ההסתברות שלו להיות בכל נקודה. מכיוון ש x הוא רציף יש אינסוף ( \aleph ) נקודות בכל תחום והסיכוי של החלקיק להיות בנקודה מסוימת שואף לאפס, אך הסיכוי של החלקיק להיות בתחום  b>x>a הוא סופי ונתון על ידי
כשתנאי הנירמול הוא:
פונקציית גל במכניקת הקוונטים > מרחב המיקום לעומת מרחב התנע

גל מישורי במימד אחד נתון על ידי:  \psi (x)=e^{ikx} כאשר  k הוא מספר הגל ו- \lambda ={2\pi  \over k} הוא אורך הגל. לפי השערת דה ברויי תנע הגל הוא  p=\hbar k=\hbar {2\pi  \over \lambda }
ניתן לרשום את פונקציית הגל כסופרפוזיציה של גלים מישוריים:
כש- {\tilde {\psi }}(p) היא התמרת פוריה של  \psi (x). לכן, הפונקציה  {\tilde {\psi }}(p) נותנת גם היא תיאור שלם של המערכת כשההסתברות למצוא את המערכת עם תנע בתחום  p_{1}>p>p_{2} נתונה על ידי
כשתנאי הנירמול הוא:
\int _{-\infty }^{\infty }|{\tilde {\psi }}(p)|^{2}\ dp=1
כתיבה של  x ו- k כווקטורים מכלילה את הרעיון לשלושה ממדים.
אם נרצה לתאר חלקיק הנמצא במיקום מאוד מדויק, נכתוב את פונקציית הגל, במרחב המיקום, כפונקציית דלתא ולכן במרחב התנע הפונקציה תהיה קבועה (התמרת פורייה של פונקציית דלתא). משמעות הדבר שתנע החלקיק אינו מוגדר מכיוון שהוא יכול לקבל כל ערך באותה הסתברות. ובאותו אופן, לחלקיק בעל תנע מאוד מדויק לא יהיה מיקום מוגדר. זוהי המחשה של עקרון אי הוודאות.